
PARLAMENTUL ROMÂNIEI

CAMERA DEPUTAŢILOR

COMISIA PENTRU TEHNOLOGIA INFORMAŢIEI ŞI COMUNICAŢIILOR

Nr.4c-19/28/22.04.2020
                   Către                                                                                                                                                                                         
BIROUL PERMANENT

AL

CAMEREI DEPUTAŢILOR

           Vă  înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.76/2019 pentru prorogarea unor termene prevăzute la art.24 alin.(51) şi (61) din Legea nr.362/2018 privind asigurarea unui nivel comun ridicat de securitate a reţelelor şi sistemelor informatice, precum şi a termenului prevăzut la art.II din Ordonanţa Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor și sistemelor informatice trimis spre dezbatere, în fond, Comisiei pentru tehnologia informaţiei şi comunicaţiilor, cu adresa nr. PL-x nr. 27 din 17 februarie 2020.

            În raport de obiectul şi conţinutul său, proiectul de lege face parte din categoria legilor ordinare.

 PREȘEDINTE,

Cornel Zainea

PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.27/2020
RAPORT

asupra proiectului de Lege privind aprobarea Ordonanţei de urgenţă a Guvernului nr.76/2019 pentru prorogarea unor termene prevăzute la art.24 alin.(51) şi (61) din Legea nr.362/2018 privind asigurarea unui nivel comun ridicat de securitate a reţelelor şi sistemelor informatice, precum şi a termenului prevăzut la art.II din Ordonanţa Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor și sistemelor informatice

În conformitate cu prevederile art.94 și 114 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre dezbatere în fond, proiectul de Lege privind aprobarea Ordonanţei de urgenţă a Guvernului nr.76/2019 pentru prorogarea unor termene prevăzute la art.24 alin.(51) şi (61) din Legea nr.362/2018 privind asigurarea unui nivel comun ridicat de securitate a reţelelor şi sistemelor informatice, precum şi a termenului prevăzut la art.II din Ordonanţa Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor și sistemelor informatice (PLx nr.27/2020).

Consiliul Legislativ a avizat favorabil proiectul de ordonanță de urgență, cu observaţii şi propuneri, conform avizului nr. 1011/17.12.2019.

Senatul a adoptat tacit proiectul de lege, în ședința din 10.02.2020.

Proiectul de lege are ca obiect de reglementare prorogarea termenelor prevăzute la art.24 alin.(51) şi (61) din Legea nr.3 62/2018. Totodată, se preconizează şi prorogarea termenului prevăzut la art.II din Ordonanţa Guvernului nr.2/2019. Prezentul act normativ asigură transpunerea corectă şi completă a Directivei(UE) 2016/1148 a Parlamentului European şi a Consiliului din 6 iulie 2016 privind măsuri pentru un nivel comun ridicat de securitate a reţelelor şi a sistemelor informatice în Uniune.

Prin prezentul act normativ se are în vedere modificarea și completarea Legii 362/2018 privind asigurarea unui nivel comun ridicat de securitate a rețelelor și sistemelor informatice, modificată și completată prin Ordonanța Guvernului nr. 2/2019, în vederea asigurării continuității finanțării adecvate a Centrului Național de Răspuns la Incidente de Securitate Cibernetică – CERT-RO de la bugetul de stat prin:

· Prorogarea cu 2 ani a termenului prevăzut la art. 24 alin. (51) și (61) ale legii, respectiv până la data de 1 ianuarie 2022.

· Prorogarea cu 2 ani a termenului prevăzut la articolul II din Ordonanța Guvernului nr. 2/2019, respectiv până la data de 31 decembrie 2021.

Potrivit prevederilor art.75 alin.(1) din Constituţia României, Camera Deputaţilor este Cameră decizională. 

În conformitate cu prevederile art.61 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a dezbătut proiectul de lege în ședința din 22 aprilie 2020. La ședință au fost prezenți 14 deputați din totalul de 15 membrii.


În urma dezbaterilor membrii Comisiei pentru tehnologia informației și comunicațiilor au hotărât, cu unanimitate de voturi (12 voturi pentru), să propună plenului Camerei Deputaţilor, adoptarea proiectului de Lege privind aprobarea Ordonanţei de urgenţă a Guvernului nr.76/2019 pentru prorogarea unor termene prevăzute la art.24 alin.(51) şi (61) din Legea nr.362/2018 privind asigurarea unui nivel comun ridicat de securitate a reţelelor şi sistemelor informatice, precum şi a termenului prevăzut la art.II din Ordonanţa Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a rețelelor și sistemelor informatice.
În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
Cornel Zainea

	SECRETAR,

Pavel Popescu

